אורית עטר

אורית עטר (נולדה ב-31 בינואר 1982) היא זמרת פייטנית ויוצרת ישראלית.

סולנית התזמורות האנדלוסיות.

עטר שרה בעברית, מרוקאית, צרפתית, לאדינו וספרדית.

בשנת 2017 הוציאה לאור את אלבום הבכורה שלה, יעלת חן, שהוא אלבום פיוטים ותפילות מתוך שירת הבקשות של יהדות מרוקו. נכללו בו חידושים לפיוטים כמו "למולדת שובי רוני" (שזכה להצלחה ארצית ודורג במקום השלישי במצעד העברי השבועי של רשת ג') "יעלת חן" "לאל מרום" "קול דודי" "יונה עד אנה תלכי" ו"שחר אבקשך".<ref name=":0" /> הטקסטים והלחנים באלבום הם משירת הבקשות של יהדות מרוקו. בסמוך ליציאת האלבום, עלה המופע ("יעלת חן") – עם האנסמבל האנדלוסי הפרטי שלה בארץ וברחבי העולם.<ref></ref>

== ביוגרפיה ==
עטר נולדה בשנת 1982 בירושלים, שם גדלה והתחנכה<ref name=":1"></ref> היא גדלה במשפחה מוזיקלית מרוקאית מסורתית, הושפעה מסגנונות מוזיקליים מגוונים: פיוטים משירת הבקשות מבית סבא ואבא, מוזיקה מרוקאית עממית, מוזיקה אנדלוסית, שירי ארץ ישראל, ספרדית, פלמנקו, לדינו, ים תיכוני, ועוד.

מילדותה השתתפה במסגרות ובתחרויות מוזיקליות מקומיות שונות; שהייתה בת 12 היא שרה בלהקת המחול הורה אפרוחים והופיעה במסגרתה בקהילות היהודיות בארצות הברית. בהמשך, הייתה חלק מלהקת הנוער מעורב ירושלמי והופיעה איתם במחזות הזמר "ציזבמה" ו"כרטיס לשמיים".<ref name=":1" /> בגיל שבע-עשרה זכתה בתחרות כתיבה, הלחנה וביצוע ("שיר ומשורר") בתיכון "רנה קסין "בו למדה באותה העת.<ref name=":1" />

== קריירה ==
בשירותה הצבאי, הצטרפה ללהקה צבאית מטעם חיל החינוך והנוער, במסגרתה שיתפה פעולה עם המוזיקאי עידן רייכל שהפיק מוזיקלית את הלהקה. בסיום שירותה הצבאי, הצטרפה לתזמורת המגרב.<ref name=":1" />בניהולו של המוזיקאי נינו ביטון.

בשנת 2003 למדה פיוטים ממסורת יהדות מרוקו ומשירת הבקשות בתחילה בהשראת הפייטן ליאור אלמליח, שאירח אותה במספר הופעות. ובהמשך למדה לנגן על עוד ומקאמים מנגן העוד ארמונד סבח, והרחיבה את ידיעותיה בשירת הפיוט האנדלוסית, מרוקאית באופן מקצועי תוך לימוד עצמי. בשנה העוקבת ועד 2010 שיתפה פעולה עם אמנים שונים במסגרת פרויקט "ידידי השכחת". במסגרת מופעי הפיוטים שיתפה פעולה עם אתי אנקרי, מיקה קרני, דיקלה, קובי אפללו, דוד ד'אור, יאיר דלאל, מיכה שטרית והפרויקט של רביבו.

החל מ-2010 הופיעה ברחבי הארץ במסגרת המופע, יעלת חן. בשנת 2012 יצא הסינגל הראשון מהאלבום, הפיוט "למולדת שובי רוני", מאת אשר מזרחי.<ref></ref> החידוש זכה להצלחה ארצית ודורג במקום השלישי במצעד העברי השבועי של רשת ג' ושהה במצעד במשך שמונה שבועות בסך הכול.<ref name=":0"></ref> הוא זכה לחשיפה והשמעה בתוכניתו של העורך והשדרן אבנר נעים.

במלוא 26 שנים למותו של הזמר זוהר ארגוב, הקליטה את "עד מתי אלוהי" והוציאה אותו כסינגל בשנת 2013.<ref></ref> וידאו קליפ נלווה הופץ בהמשך לכך.<ref></ref> ב-2013 הופיעה לראשונה כפייטנית בסדרת הופעות עם אמנים ממרוקו, סנעה מרחאטי והתזמורת האנדלוסית הישראלית הלאומית אשדוד. בין 2014–2016 הופיעה ברחבי העולם עם תזמורות של המוזיקאי ז'ורדי סאוואל; חלק מההופעות אירעו בשאנגחאי, מאקו, איסטנבול, בלגיה, שווייץ ואיטליה. לכבוד ראש השנה שאירע בשנת 2015, הקליטה מחדש את "עץ הרימון" מאת יעקב אורלנד.<ref></ref> את "יעלת חן" הוציאה כסינגל עם עטיפה נלווית.<ref></ref> באוגוסט 2017 הושק אלבום הבכורה שלה, יעלת חן, עם סינגל מתוכו בשם "שחר אבקשך" מאת רבי שלמה אבן גבירול.<ref></ref> בסך הכול, יצאו מהאלבום חמישה סינגלים.

בשנת 2018 התארחה בקונצרט של תזמורת ירושלים מזרח ומערב, בניצוחו של תום כהן וביחד עם הפייטן אמיל זריהן –כמחווה לזמר ג'ו עמר.<ref></ref> היא ביצעה עם התזמורת את הפיוטים "ידידי השכחת ושחי לאל". בשנת 2019 הופיעה ברחבי הארץ במסגרת סדרת קונצרטים לזכרה של הזמרת עפרה חזה עם התזמורת האנדלוסית "אלמוגרביה" ביצעה את השירים "יד ענוגה" מאת זלמן שניאור ו"אדמה" מאת אהוד מנור.<ref></ref><ref></ref> "אם ננעלו" מאת רבי שלום שבזי.<ref></ref> באותה השנה נבחרה לגלם את דמותה של הזמרת לין מונטי בסרט מחווה לזמרות ערב, והוא מוקרן בתערוכה בבית התפוצות. בינואר 2021 התארחה בערוץ החדשות הצרפתי עם הסינגל החדש שיצא לאור "מחכה",<ref></ref> ובהמשך הקליטה עם אמה מרים עטר את "גן השקמים" לזכר הזמרת ריקה זראי.<ref></ref>

בשנת 2021 הפיקה והשיקה את המופע "מאלג'יר באהבה" – מחווה לזמרת היהודיה אלג'ירית לין מונטי וביצעה מספר שירים בשפה הצרפתית אלג'ירית ומרוקאית.<ref></ref><ref></ref> כיום עובדת על אלבום שני מקורי שכתבה והלחינה.

== דיסקוגרפיה ==
=== אלבומי אולפן ===
* 2017: יעלת חן

==קישורים חיצוניים==

== הערות שוליים ==

קטגוריה:פייטניות ישראליות
קטגוריה:זמרות ישראליות
קטגוריה:ירושלים: אישים
קטגוריה:ישראליות שנולדו ב-1982